[bookmark: _GoBack]ПРОЦЕДУРА ЗА ИЗДАВАЊЕ РЈЕШЕЊА ИЗ ОБЛАСТИ ЗАШТИТЕ И ЗДРАВЉА НА РАДУ

1.

Привредна друштва, односно предузетници који запошљавају до десет радника, уколико не обављају послове код којих постоји ризик од настанка експлозивне атмосфере, уз захтјев за утврђивање испуњености услова из области заштите и здравља на раду, прилажу сљедећу документацију:

1. Рјешење о упису у одговарајући регистар,
1. Овјерена изјава послодавца да су испуњене мјере заштите и здравља на раду у простору гдје се обавља дјелатност (овјера потписа у надлежној канцеларији јединице локалне самоуправе или код нотара),
1. Републичка таксена марка у вриједности од 30 КМ.

На основу наведене документације издаје се рјешење о испуњености услова у области заштите и здравља на раду.

2.

Привредна друштва, односно предузетници који запошљавају десет или више радника или код којих постоји ризик од настанка експлозивне атмосфере, уз захтјев за утврђивање испуњености услова из области заштите и здравља на раду, прилажу сљедећу документацију:

1. Рјешење о регистрацији
1. Записник о прегледу и испитивању опреме за рад са употребним дозволама за исте
1. Записник о испитивањима услова радне средине
1. Акт о процјени ризика (материјална или електронска форма)
1. Записник о испитивањима електро и громобранских инсталација и уземљења
1. Записник о оспособљености радника за безбједан и здрав рад
1. Записник о оспособљености радника за пружање прве помоћи
1. Записник о испитивањима противпожарних апарата и хидрантске мреже
1. Атест о испитивањима трафо станице, уговор о одржавању трафо станице (уколико је у својини послодавца)
1. Уговор о обављању послова заштите и здравља на раду
1. Евиденције у области заштите на раду у складу са чланом 53. Закона о заштити на раду
1. Републичка таксена марка у вриједности од 70 КМ.

Провјеру испуњености услова у области заштите и здравља на раду код привредног друштва, односно предузетника који запошљава десет или више радника, или код којег су присутни ризици од настанка експлозивне атмосфере, врши комисија Министарства рада и борачко-инвалидске заштите Републике Српске.

Након достављања потребне документације комисија изласком на лице мјеста утврђује чињенично стање код послодавца.

Након извршеног комисијског прегледа, министарство ће у року од 30 дана од дана сачињеног записника којим се констатује да су испуњени прописани услови из области заштите и здравља на раду донијети рјешење.
